ສຫລ ຈະຫາວິທີລົງໂທດ ປະຫານຊີວິດ ຜູ້ຊາຍ ທີ່ຖືກກ່າວຫາວ່າ ຂ້ານັກຄົ້ນຄວ້າ ຈາກຈີນ 
ທ້າວ ຄຣິສເຕັນເຊັນ ອາຍຸ 28 ປີ ຈາກເມືອງແຊມເພນ ລັດອີລິນອຍ ຖືກກ່າວຫາວ່າ ໄດ້ທໍາການຂ້າ ແລະ ລັກພາຕົວນາງ ຢິງຢິງ ຊັງ, ນັກຄົ້ນຄວ້າຈາກຈີນ ທີ່ມະຫາວິທະຍາໄລ ລັດອີລິນອຍ.
ບັນດາໄອຍະການຂອງສະຫະລັດກ່າວໃນວັນສຸກວານນີ້ວ່າ ພວກເຂົາເຈົ້າຈະຫາ ວິທີລົງໂທດປະຫານຊີວິດອະດີດນັກສຶກສາຂັ້ນປະລິນຍາໂທທີ່ຖືກກ່າວຫາວ່າ ໄດ້ ລັກພາຕົວ ແລະຂ້ານັກຄົ້ນຄວ້າທີ່ມາຈາກຈີນ ທີ່ມາປະຕິບັດງານຢູ່ໃນມະຫາວິທະຍາ ໄລລັດອີລິນອຍນັ້ນ ທ້າວ ເບຣນທ໌ ເອ ຄຣິສເຕັນເຊັນ (Brendt A Christensen) ອາຍຸ 28 ປີ ຈາກເມືອງ ແຊມເພນ (Champaign) ລັດອີລິນອຍ ໄດ້ຖືກກ່າວຫາວ່າໄດ້ທໍາການຂ້າ ແລະລັກ ພາຕົວນາງຢິງຢິງ ຊັງ (Yingying Zhang) ອາຍຸ 26 ປີ ທີ່ເປັນນັກຄົ້ນຄວ້າສາກົນ ຢູ່ທີ່ ມະຫາວິທະຍາໄລລັດອີລິນອຍ ໃນວັນທີ 9 ມິຖຸນາ, 2017 ທີ່ຜ່ານມາ ທ້າວ ຄຣິສເຕັນເຊັນ (Christensen) ໄດ້ຖືກຈັບກຸມ ແລະໄດ້ຖືກຂໍ້ຫາໃນເບື້ອງຕົ້ນໃນ ນຶ່ງກະທົງ ຊຶ່ງກໍຄືການລັກພາຕົວ ແຕ່ຢູ່ໃນການຟ້ອງຮ້ອງໃນເດືອນຕຸລາຜ່ານມານັ້ນ ຄະນະຕຸລາການຂອງລັດຖະບານກາງໄດ້ອອກການກ່າວຫາອີກກະທົງນຶ່ງຊຶ່ງແມ່ນ ການລັກພາຕົວທີ່ນໍາໄປສູ່ການຕາຍ ແລະອີກສອງກະທົງໃນການໃຫ້ການຂີ້ຕົວະແກ່ ເຈົ້າໜ້າທີອົງການເອັຟບີໄອ (FBI) ໃນວັນສຸກວານນີ້ ໃນການສົ່ງຄໍາຟ້ອງຮ້ອງຕໍ່ສານສະຫະລັດປະຈໍາເຂດຢູ່ໃນເຂດພາກ ກາງຂອງລັດອີລິນອຍນັ້ນ ພວກໄອຍະການຂຽນວ່າ "ສະພາບການ (ການທໍາຄວາມຜິດ ໃນຖານລັກພາຕົວທີ່ພາໃຫ້ຕາຍ) ກໍເພາະວ່າ ຢູ່ໃນນີ້ ຈໍາເລີຍແມ່ນທໍາການກໍ່ອາດຊະຍາ ກໍາ ສະນັ້ນ ສົມຄວນໄດ້ຮັບການຕັດສິນປະຫານຊີວິດ ”